Diari Oficial de la Generalitat Valenciana


Sumari del DOGV 5763, del 15-05-2008 (2008/5825)

RESOLUCIÓ de 7 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració entre la Conselleria de Turisme, a través de l'Agència Valenciana del Turisme, i l'Ajuntament de Valencia, a través de la Fundació Turisme València Convention Bureau, per a l'exercici d'actuacions conjuntes de l'àmbit de les seues respectives competències.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5825


Data del document
:   07-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * València
    * administració local
    * fundació
    * turisme
    * cooperació administrativa

RESOLUCIÓ de 7 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració entre la Conselleria de Turisme, a través de l'Agència Valenciana del Turisme, i l'Ajuntament de Valencia, a través de la Fundació Turisme València Convention Bureau, per a l'exercici d'actuacions conjuntes de l'àmbit de les seues respectives competències. [2008/5825]  
La conselleria de Turisme, a través de l'Agència Valenciana del Turisme, i l'Ajuntament de Valencia, a través de la Fundació Turisme València Convention Bureau han subscrit, després de la tramitació prèvia reglamentària, el 26 de febrer de 2008, l'acord marc de col·laboració per a l'exercici d'actuacions conjuntes de l'àmbit de les seues respectives competències.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0571/2008, i que figura com a annex d'esta resolució.  
València, 7 de maig de 2008.- El director general de Relacions amb les Corts i Secretariat del Consell: Ángel Mompó Romero.  
Acord marc de col·laboració entre la conselleria de Turisme, a través de l'Agència Valenciana del Turisme, i l'Ajuntament de València, a través de la Fundació Turisme València Convention Bureau, per a l'exercici d'actuacions conjuntes en l'àmbit de les seues respectives competències.   
València, 26 de febrer 2008  
Compareixen:  
D'una banda, Angélica Such Ronda, consellera de Turisme de la Generalitat i presidenta de l'Agència Valenciana del Turisme, qui intervé en nom i representació d'esta última, entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual aprova el Reglament Orgànic i funcional de la conselleria de Turisme. El domicili de la referida entitat de dret públic, a efectes del present document, és a València, avinguda d'Aragó, número 30, planta vuitena.  
La seua legitimació i representació per a este acte es deriva de la seua condició de consellera de Turisme, d'acord amb el que establix l'article 1 del Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell, i a qui correspon exercir la presidència de l'esmentada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, facultada per a este acte en virtut de la competència atribuïda per Acord del Consell de data 15 de febrer de 2008.  
I, de l'altra, Rita Barberá Nolla, alcadessa presidenta de l'Ajuntament de València i presidenta de la Fundació Turisme València Convention Bureau, en avant Turisme València o la Fundació, qui intervé en nom i representació d'esta última, fundació privada amb personalitat jurídica pròpia, que té com a objectiu la promoció i projecció de la imatge turística de la ciutat de València a nivell nacional i internacional.  
La seua legitimació i representació per a este acte es deriva de la seua condició i càrrec d'alcaldessa presidenta del referit Ajuntament i presidenta de la Fundació, autoritzada per a subscriure el present acord marc d'acord amb el que disposa l'article 13 dels Estatuts de la Fundació.  
Ambdues compareixents, en la representació que cadascuna exercix, es reconeixen mútuament capacitat jurídica suficient per a este acte, i subscriuen el present document i, a l'efecte  
Exposen:  
Primer. Que la conselleria de Turisme, a través de l'Agència Valenciana del Turisme, té a càrrec seu l'impuls i execució de la política turística de la Generalitat en relació a la promoció de la qualitat i innovació, el desplegament, la millora, informació i difusió del sector turístic valencià, per a potenciar la creació i implantació de nous productes, la comercialització dels productes turístics, i col·laborar en la millora de la formació del personal del sector, per a mantenir i millorar la imatge de la Comunitat com a destinació turística tant en els mercats nacionals com internacionals i, en general, exercir qualsevol actuació que servisca per al desplegament, la millora i la promoció de l'oferta turística valenciana.  
Segon. Que l'Ajuntament de València i, si fa el cas, Turisme València coordina l'exercici de les seues competències amb altres entitats locals i amb la resta de les administracions públiques, quan les competències esmentades es referixen a activitats o servicis que transcendixen l'interés específic del municipi de València, o quan coincidixen o condicionen de forma rellevant els interessos propis de les dites administracions públiques o siguen concurrents o complementaris dels d'estes.  
Tercer. Que com a conseqüència de l'actuació tant de l'Ajuntament de València, com de la Generalitat, la ciutat de València s'ha convertit en un destacat centre de congressos de turisme i punt de trobada de primer orde per als qui vulguen organitzar els seus negocis o participar en els seus certàmens firals.   
València és per consegüent una ciutat cosmopolita, disposa d'una àmplia gamma de recursos turístics (front litoral, espais naturals arquitectura i urbanisme, oferta cultural, esdeveniments de negocis, reunions i esportius, estil de vida mediterrani) que han de ser objecte d'un aprofitament turístic sostenible i respectuós amb el medi ambient.   
En este sentit, la riquesa d'espais naturals de la ciutat, -des del nou Zoològic fins al Parc Oceanogràfic, passant pels parcs urbans com ara el Jardí del Túria o el Jardí Botànic, i amb les platges urbanes del nord del municipi o les del Saler, la Devesa i el Perellonet, junt amb el Parc Natural de l'Albufera- doten la ciutat d'una molt singular oferta turística per als visitants.  
Així, la ciutat de València s'ha transformat en una destinació referent per al turisme mediambiental europeu.  
Quart. Que dins de la política de desestacionalitat i diversificació que desplega l'Agència Valenciana del Turisme, el turisme urbà, el mediambiental i el cultural, juguen una paper important, l'Agència té com un dels seus objectius l'impuls de les esmentades modalitats de turisme, en tindre en compte que es tracta d'un producte la demanda del qual està contínuament augmentant i l'oferta d'este sector en la Comunitat Valenciana, i per consegüent en la ciutat de València, resulta cada vegada més interessant.  
Tant l'Agència Valenciana del Turisme com a Turisme València estan d'acord a establir una col·laboració mútua en el camp del turisme, relacionat amb l'àmbit cultural, mediambiental, incloent-hi la participació conjunta en projectes que puguen redundar en una millora dels recursos turístics, en una major participació dels ciutadans en l'activitat cultural de la ciutat i en un major respecte mediambiental en la utilització dels recursos jurístics.  
Per tot el susdit, l'Agència Valenciana del Turisme i Turisme València,  
Convenen:  
Estretir les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions d'acord amb les següents   
Clàusules  
Primera. Finalitat de l'acord marc  
L'objecte d'este acord és l'establiment d'un marc d'actuació per a la col·laboració entre la conselleria de Turisme, a través de l'Agència Valenciana del Turisme, i l'Ajuntament de València, a través de Turisme València, amb l'objecte de realitzar actuacions que potencien el turisme, aprofitant especialment els recursos mediambientals, culturals, professionals, d'oci i d'altres índoles dels quals disposa el terme municipal de la ciutat de València, i contribuïsquen a potenciar la promoció de l'activitat turística a la ciutat i a impulsar la difusió de la marca «València» com una destianció referent per al turisme mediambiental europeu.  
Segona. Modalitats de col·laboració  
La col·laboració entre l'Agència Valenciana del Turisme i Turisme València, comprendrà entre altres les següents matèries:  
- Execució de projectes i programes de turisme mediambiental i cultural, a realitzar entre l'Agència Valenciana del Turisme i Turisme València, amb l'objecte de contribuir a divulgar i promocionar els recursos turístics de la ciutat de València.   
- Cooperació en programes de formació de personal (tot posant èmfasi en els valors mediambientals) perquè els professionals del sector turístic adquirixen un major coneixement dels recursos culturals i turístics de la Ciutat de València i, per tant, de la Comunitat Valenciana.   
- Realització d'activitats dirigides a incrementar l'oferta cultural de la ciutat de València, i consolidar-la com una de les principals destinacions europees de turisme urbà.   
- Realització d'actuacions turísques dirigides a la millora de l'oferta turística de l'enton litoral.  
- Organització i execució d'activitats comunes relacionades amb el turisme mediambiental i cultural i el seu desenvolupament aplicats al turisme.  
- Establir criteris conjunts per a aconseguir una major uniformitat en els elements que s'ubiquen en les platges del litoral de València amb l'objecte d'aconseguir una millor divulgació dels recursos turístics de la ciutat.   
- Potenciar les actuacions que fins a la data es realitzen, col·laborant per a això amb altres organismes, si fóra necessari, per a aconseguir una major accessibilitat de les platges del terme municipal de València.   
- Realització d'actuacions turístiques dirigides a la millora de la infraestructura de litoral, especialment en les zones que requerisquen una actuació sostenible com a conseqüència del valor ecològic de l'entorn i de la necessitat la seua protecció.  
- Impulsar la inclusió d'oferta turística d'establiments de la ciutat que disposen de certificats de qualitat/gestió ambiental, així com la realització de jornades, o seminaris entre ambdues entitats sobre l'aplicació de models de gestió de la qualitat turística.  
- Turisme València, facilitarà la tasca de comunicació de les diferents accions dutes a terme per l'Agència Valenciana del Turisme en el compliment dels seus principals objectius, incloent-hi el seu logotip en aquelles activitats en què es col·labore.  
- En allò referit a la informació turística, les oficines d'Informació Turística de la ciutat de València, es coordinaran en el marc de la Xarxa Tourist Info de la Generalitat.  
- Assessorament mutu en qüestions relacionades amb l'activitat d'ambdues entitats.  
- Aquelles altres activitats que siguen considerades d'interés mutu, dins de les disponibilitats de les parts i de les activitats que constituïxen l'objecte del present acord marc.  
Tercera. Contingut dels convenis específics  
El present acord marc de col·laboració podrà ser objecte de desplegament per mitjà dels corresponents acords específics, que en el cas que comporten obligacions de tipus econòmic, estaran subordinats a l'existència de consignació pressupostària adequada i suficient per a això.   
L'Agència Valenciana del Turisme contribuirà a la promoció turística de la ciutat i efectuarà una aportació econòmica anual a la Fundació, per al desplegament del pla d'actuacions que esta aprove en cada exercici. L'import establit estarà destinat al finançament de les despeses de promoció turística que es generen per part de la Fundació.   
L'aportació econòmica es concretarà posteriorment i per a cada una de les anualitats, segons els criteris que s'establisquen en els oportuns protocols addicionals que a este efecte se subscriguen en desplegament d'esta clàusula.  
Cada projecte i/o programa d'actuació en el marc d'este acord serà objecte d'un annex o potocol específic, el qual haurà de contindre, entre altres, els aspectes següents:  
- La definició de l'objectiu que es perseguix.  
- La descripció del pla de treball, que inclourà les distintes fases d'este i la cronologia de la seua realització.   
- El pressupost total i els mitjans materials i humans que requerisca l'esmentat programa, especificant les aportacions de cada entitat.  
- Les normes per a la coordinació, execució i seguiment del projecte.  
- Proposar possibilitats de col·laboració en temes turístics-mediambientals-culturals que siguen d'interés comú.  
Quarta. Comissió de seguiment  
Per al seguiment i anàlisi del compliment dels objectius i acords fixats en este acord i en els protocols específics que en el seu desenvolupament es firmen, es constituirà una comissió de seguiment integrada per dos representants de cada una de les institucions que interveven i al qual competirà, igualment, la determinació d'aquelles decisions que el present conveni atribuïx a ambdues parts de comú acord.  
La dita comissió de seguiment estarà integrada per la secretària autonòmica de Turisme i directora de l'Agència Valenciana del Turisme, pel director de Turisme València, i per un representant de l'Àrea de Mercats i Comunicació per part de l'Agència Valenciana del Turisme i un altre per part de la Fundació.   
Cinquena. Entrada en vigor i duració  
El present acord marc entrarà en vigor en el moment de la seua firma i la seua vigència serà de quatre anys, prorrogables per períodes anuals i successius si cap de les parts manifesta a l'altra la seua voluntat de procedir a la resolució del present acord trenta dies abans de la finalització del període inicial o de les seues pròrrogues.  
Sisena. Interpretació  
L'Agència Valenciana del Turisme i Turisme València es comprometen a resoldre de manera amistosa qualsevol desacord que puga sorgir en el desplegament del present acord.   
Setena. Modificació i rescissió  
Les parts podran modificar o denunciar el present document en qualsevol moment per mutu acord. Qualsevol de la parts podrà, al seu torn, denunciar el present acord comunicant-ho per escrit a l'altra part amb sis mesos d'antelació a la data en què haja de donar-lo per acabat. En ambdós casos hauran de finalitzar-se les tasques dels convenis específics que estiguen en vigor.  
I, en prova de conformitat, amb tot el susdit, firmen en dos exemplars el present document en el lloc i data dalt indicats.  
La consellera de Turisme i presidenta de l'Agència Valenciana del Turisme: Angélica Such Ronda.  
L'alcaldessa de València i presidenta de la Fundació Turisme València: Rita Barberá Nolla.